*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums:***

*Pasūtītājs kā vienu no kvalitātes vērtēšanas kritērijiem (kritērijs K4) ir noteicis BIM speciālistu ar nolikumā aprakstīto pieredzi. Lūdzam apstiprināt, ka pretendenta rīcībā esošs speciālists ar turpmāk uzskaitīto pieredzi tiks novērtēts ar nolikumā minēto maksimālo punktu skaitu (3 punkti):*

*Speciālists sarežģīta un liela mēroga objektā, kura ietvaros ir izprojektētas gan ēkas, gan inženierbūves (tajā skaitā ielas, tilti), inženierkomunikācijas ir veicis BIM koordinatora pienākumus attiecībā par būvprojekta ielu, tiltu un pārvadu būvprojekta risinājumiem kopējā būvprojekta komandas sastāvā. Objektā ir izdalītas vairākas būvatļaujas. Būvprojekts ir pilnībā pabeigs un saskaņots, šobrīd norit būvdarbi. Par cik objekts arī tiek realizēts pēc projektē un būvē principa, un BIM speciālists ir nodarbināts projektēšanas uzņēmumā, kurš darbojies kā apakšuzņēmējs lielā komandā, atsauksmi par veiktajiem darbiem būs iespējams saņemt tikai no ģenerāluzņēmēja.*

**Atbilde**: Informējam, ka pretendenta iesniegtie piedāvājumi, tajā skaitā, pretendenta un to speciālistu pieredzes atbilstība nolikuma prasībām tiks izvērtēta pēc piedāvājumu iesniegšanas termiņa beigām.

Papildus norādām, ka pretendents var iesniegt arī ģenerāluzņēmēja atsauksmes par apakšuzņēmēja darbiem, kurās tas apliecina pretendenta piedāvātā speciālista pieredzi.

***2. jautājums:***

*Lūdzu sniegt izvērstāku informāciju par BIM un apsaimniekošanu.*

1. *BIM Tehniskās specifikācijas 1. pielikumā “Projekta speciālās prasības” rakstīts, ka BIM piegādes veids ir “Projektēt/Būvēt/Apsaimniekot”. Iepirkuma priekšmets ir projektēšana, autoruzraudzība un būvdarbi. Ko Pasūtītājs ir domājis ar “Apsaimniekošanu”’?*

**Atbilde**: Skaidrojam, ka ar apzīmējumu "Apsaimniekošana" jāsaprot projekta izpildmodeļa un saistītās dokumentācijas sagatavošana un nodošana Pasūtītājam objekta apsaimniekošanas procesam atbilstoši BIM prasībām.

*2) Kādā veidā un kurā brīdī paredzēts nodot aktīvu informāciju, ja no “Projekta speciālajām prasībām”, salīdzinot ar VNI paraugu, ir izņemta ārā prasība nodot aktīvu informācijas modeli?*

**Atbilde:** Saskaņā ar BIM tehniskās specifikācijas pielikumu "Projekta speciālas prasības", Pretendentam būs pienākums nodot Pasūtītājam izpildmodeli un dokumentāciju atbilstoši 2.pielikuma "Aktīvu informācijas prasību veidne" prasībām. Nodošanas termiņš norādīts BIM tehniskajā specifikācijā (4.posms -28 kalendāro mēnešu laikāno Līguma noslēgšanas dienas veicama BIM Izpildmodeļa iesniegšana Pasūtītājam.)

Iepirkumu komisijas priekšsēdētāja Inta Novika